ଭୁବନେଶ୍ୱର(ଓଡ଼ିଶା ରିପୋର୍ଟର): ଗତକାଲି ମହାପ୍ରଭୁଙ୍କ ରଥଯାତ୍ରା ହୋଇଛି। ମହାପ୍ରଭୁ ଶ୍ରୀମନ୍ଦିର ଛାଡ଼ି ଗଣ୍ଡିଚାକୁ ବିଜେ କରିଛନ୍ତି। ହେଲେ ମହାପ୍ରଭୁଙ୍କ ଏହି ଲୀଳା ଦେଖିବାକୁ ବଡ଼ଦାଣ୍ଡ ଯାଇପାରିଲେନି ଭକ୍ତ। ଘରେ ବସି ମହାପ୍ରଭୁଙ୍କ ଯାତ୍ରା ଦେଖି ଭାବବିହ୍ୱଳ ହେଲେ। ଆଖିକୁ ଝରି ଆସିଥିଲା ଲୁହ। କିନ୍ତୁ ଏସବୁ ଭିତରେ ଆମ ସହିତ କଥା ହେଉଥିଲେ ମହାପ୍ରଭୁ। ଭାବ, ଆବେଗ ଓ ଭକ୍ତିରେ ବୁଡ଼ି ରହିଥିବାରୁ ଆମେ ହୁଏତ ମହାପ୍ରଭୁଙ୍କ କଥା ଶୁଣିପାରିଲୁ ନାହିଁ। ତାଙ୍କର ଲୀଳା ଓ ମହାତ୍ମ୍ୟ ପରିପ୍ରକାଶ ହେଲା। ଆଉ ମହାପ୍ରଭୁ ଆମକୁ ୪ଟି କଥା କହିଗଲେ ବୋଲି ରାଜ୍ୟ ସରକାରଙ୍କ କୋଭିଡ୍ ମୁଖ୍ୟ ମୁଖପାତ୍ର ସୁବ୍ରତ ବାଗ୍ଚୀ କହିଛନ୍ତି।
